

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | ZŠ Pavla Križku, Ul. P. Križku 392/8 Kremnica |
| 1. Názov projektu | Rozvíjanie funkčnej gramotnosti žiakov a spolupráce učiteľov |
| 1. Kód projektu ITMS2014+ | 312011S383 |
| 1. Názov pedagogického klubu | Klub čitateľskej gramotnosti/1 .stupeň ZŠ |
| 1. Dátum stretnutia pedagogického klubu | 18. 12. 2019 |
| 1. Miesto stretnutia pedagogického klubu | ZŠ Pavla Križku, Ul. P. Križku 392/8 Kremnica |
| 1. Meno koordinátora pedagogického klubu | Ing. Mgr. Mária Slašťanová |
| 1. Odkaz na webové sídlo zverejnenej správy | https://2zskremnica.edupage.org/ |

|  |
| --- |
| 1. **Manažérske zhrnutie:**   Stretnutie členov klubu čitateľskej gramotnosti bolo venované téme projektového vyučovania, jeho podstate, významu, etapám. Prvá časť stretnutia sa uskutočnila spolu s členmi prírodovedného a matematickej gramotnosti, lebo projektové vyučovanie je spojovacím článkom pre každý druh gramotnosti a tiež príležitosť pre prepojenie činnosti 1. a 2. stupňa ZŠ. V druhej časti stretnutia pracovali kluby oddelene , nakoľko si plánovali projekty pre svoje ročníky.  **Kľúčové slová:** projektové vyučovanie ,výučba v projektoch, projektový cyklus |
| 1. **Hlavné body, témy stretnutia, zhrnutie priebehu stretnutia:** 2. Podstata projektového vyučovania 3. Príklady projektového vyučovania 4. Tvorba triednych projektov   1/ Členovia klubu sa venovali podstate a hlavným východiskám projektového vyučovania. Skonštatovali, že projektové vyučovanie predstavuje modernú vyučovaciu metódu, ktorá je čoraz častejšie zaradovaná do vyučovacieho procesu. Charakterizovali jednotlivé kroky projektového vyučovania. Realizácia projektu prebieha v niekoľkých etapách:  1 Pred projektom je dôležité určenie zámeru – učiteľ pripraví náplň projektu, pri ktorej je  podstatou súvisiaca téma , ktorá má veľký význam pre motiváciu žiaka a pre cieľ projektu. Dôležité je určiť znalosti a zručnosti, ktoré majú žiaci získať.  2 Príprava projektu v triede – učiteľ oboznámi žiakov s témou projektu, s priebehom projektu, s cieľom projektu, určí kritériá, aké má projekt obsahovať, kedy ho majú dokončiť a následne rozdelí žiakov do skupín so zadelením individuálnych prác.  3 Vlastná realizácia projektu – v tejto etape ustupuje učiteľ do úzadia a do popredia sa  dostáva práca žiaka alebo samotných skupín. Učiteľ sa dostáva do úlohy konzultanta  a je pripravený odpovedať na otázky žiakov v skupinách. Zároveň kontroluje čas, tempo  a priebeh skúmania projektu.  4 Dokončenie projektu - hodnotenie a záver projektu – v poslednej etape pristúpime k ukončeniu projektu, kde žiaci odovzdajú vypracované dokumenty, následne zhodnotíme ci splnili kritériá zadania, ci boli použité správne postupy a poznatky.  Zároveň hodnotíme tvorivosť, originalitu, pracovné nasadenie, fantáziu a kreativitu. A v neposlednom rade sa hodnotí informovanosť a prehľad žiaka k danej téme (Brestenská,2010).  2/ V druhej časti stretnutia sa učitelia oboznámili s publikáciou Učíme v projektech z vydavateľstva Portál od autoriek Tomková a kolektív. Oboznámili sa s podstatou tematickej výučby a vzťahom medzi integrovanou tematickou výučbou a projektami. Získali prehľad o projektoch, ktoré je možné realizovať na 1. a 2 . stupni. Pre 1.stupeň boli príkladom projekty Zachráňme les, Triedny kalendár, Domáci maznáčikovia.  3/ Členovia klubu začali tvoriť osnovu svojich triednych projektov. V 1. ročníku bude téma Živá abeceda, v 2. ročníku Rok a jeho premeny, v 3. ročníku Rozprávkový svet zvierat a vo 4. ročníku 3 groše. Učitelia začali pripravovať náplň projektu a určili znalosti a zručnosti, ktoré majú žiaci získať. Dôraz venovali spôsobu rozvíjania jednotlivých druhov gramotností. |
| 1. **Závery a odporúčania:**  * žiaci potrebujú zažiť projektovú výučbu ako komplexnú metódu učenia sa * učitelia sa podrobne oboznámia s literatúrou venovanou projektovej výučbe a vypracujú spoločnú internú metodickú príručku * učitelia dopracujú svoje triedne projekty a začnú ich realizovať v blokovej výučbe |

|  |  |
| --- | --- |
| 1. Vypracoval (meno, priezvisko) | Mgr. Darina Bírešová |
| 1. Dátum | 19. 12. 2019 |
| 1. Podpis |  |
| 1. Schválil (meno, priezvisko) | Ing. Mgr. Mária Slašťanová |
| 1. Dátum | 1. 12. 2019 |
| 1. Podpis |  |